Anexa nr. 9 - Instrucțiuni de completare a anexelor economico-financiare (Anexa C)

	

Proiecțiile financiare din Anexa C se întocmesc atat de persoanele juridice cat si de persoanele fizice autorizate, întreprinderi individuale şi întreprinderi familiale pentru demonstrarea criteriului de eligibilitate privind viabilitatea economică a investiției.
Prezumţiile care stau la baza realizării previzionării şi sheet-urile din secţiunea economică – Anexa C1 la Anexa C5 – se întocmesc pentru întreaga activitate a solicitantului (activitatea curenta şi activitatea viitoare - inclusiv activitatea prin proiect).

	
1.  Prognoza încasărilor şi plăţilor pentru anii 1, 2 şi 3 de implementare 
Se vor completa anexele C1, C2 si C3 (vezi atenţionarea de mai jos) cu datele privind fluxurile de numerar (încasări/plăţi) aferente activităţii agricole/ productive /prestări servicii, precum şi cu cele aferente activităţii de investiţii şi finanţare. Detalierea se face pe luni de implementare. 
Atenţie!
« Disponibil de numerar la sfârşitul perioadei » acesta nu poate fi negativ în nici una din lunile de implementare!
Pe linia 58 din sheetul "încasări _plățiAnii1-5 prognoză" (EXECEDENT/DEFICIT) din  Anexa C4, nu trebuie să se înregistreze valori negative (deficit).
2.  Prognoza încasărilor şi plăţilor anii 1-5 de previziune
Se va completa anexa C4 cu datele privind fluxurile de numerar (încasări/plăţi) aferente activităţii agricole/ productive /prestări servicii, precum şi cu cele aferente activităţii de investiţii şi finanţare. Detalierea se face pe fiecare an de previziune. 
În cadrul acestei secţiuni se detaliază prezumţiile care au stat la baza realizării previzionării :
- gradul de utilizare a capacităţii de producţie şi modul cum evoluează acesta în timp; se va preciza producţia fizică existentă şi producţia fizică estimată in urma realizarii investitiei.
- corelarea dintre vânzările previzionate cu gradul de utilizare a capacităţii de producţie;
- modul în care au fost previzionate celelalte încasări prognozate. 
Se vor evidenţia şi veniturile/încasările  obţinute din alte tipuri de activităţi decât cea la care se referă proiectul (în cazul în care solicitantul obţine încasări şi din alte activităţi decât cea descrisă prin proiect), Anexa C - linia 15 - „Alte venituri (dobânzi etc.)”. Acestea reprezintă venituri/încasări  care nu vizează activitatea propusă prin proiect şi se pot corela şi verifica cu situaţiile financiare existente.

În cadrul acestei secţiuni se detaliază prezumţiile care au stat la baza realizării previzionării :
- corelarea dintre cheltuielile/plăţile previzionate, cu gradul de utilizare a capacităţii de producţie;
- modul în care au fost previzionate fiecare categorie de cheltuială/plată (cantităţile de materii prime utilizate, consumuri specifice pentru producţia obţinută previzionată, consumuri utilităţi: energie, apă, alte consumuri pentru desfăşurarea activităţii propuse);
- orice alte informaţii care au stat la baza previzionării sau influenţează previzionarea cheltuielilor şi au influenţă relevantă;

Se vor evidenţia şi plăţile aferente altor tipuri de activităţi decât cea la care se refera proiectul (în cazul în care solicitantul obţine încasări/venituri şi suportă plăţile din alte activităţi decât cea descrisă prin proiect) în corelare cu situaţiile financiare existente.
Atenţie la rândul «Disponibil de numerar la sfârşitul perioadei» acesta nu poate fi negativ în nici unul din anii de previziune!


3  Indicatori financiari

ATENŢIE:  Încadrarea indicatorilor în limitele stabilite de A.F.I.R. este cerinţa obligatorie pentru anii 2, 3, 4 si 5 de la data finalizarii investiţiei. 

Indicatorii se calculează în mod automat, cu excepţia Valorii investiţiei care se preia din Bugetul Indicativ.

Limitele indicatorilor care trebuie respectate sunt următoarele:
1.Valoarea investiţiei (VI) = valoarea totală a proiectului fără TVA, se preia din bugetul proiectului;
2. Durata de recuperare a investiţiei (Dr) – trebuie să fie maxim 12 ani;
	Este un indicator ce exprimă durata de recuperare a investiţiei (exprimat în ani).
3.Rata acoperirii prin fluxul de numerar (RAFN) – trebuie să fie ≥1,2  pentru anii evaluaţi; 
4.Valoarea actualizată netă (VAN) – trebuie să fie pozitivă;
5. Disponibilul de numerar la sfârşitul perioadei (rândul 60 din anexa  C4 «Flux de numerar» trebuie să fie pozitiv in anii de previzionare evaluaţi.

